Как да избера най-добрата дрънкалка за бебе?

Безопасността е ключова в избора .  Бебетата клатят играчката, удрят я и често лапат и дъвчат дрънкалката.  За да няма опасност детето да погълне дрънкалката е нужно тя да бъде по-голяма от 5 сантиметра в диаметър.
Играчките за деца на възраст между три и шест месеца не бива да имат остри ъгли – така те няма да се одраскат или наранят.
Дрънкалката трябва да е лека – бебето ще може да играе лесно с нея, и дори да се удари, това няма да доведе до болка или синини.
Поддръжката на дрънкалката трябва да е лесна.  Играчката трябва да може да се пере, твърдите части трябва да могат да се забърсват със спирт за дезинфекция.  Бебетата на тази възраст нямат изградена имунна система и много по-лесно могат да се заразят от различни бактерии и микроорганизми.
Дрънкалката трябва да е подходяща за възрастта на Вашето дете.  Когато избирате играчката се уверете, че на опаковката и е изписана възрастта на Вашето дете.  Детето трябва да може да държи играчката, тя да е с ярки цветове, които „пленяват“ детското внимание и издава шумове, които са интересни за бебето.
Дрънкалката трябва да е забавна за детето .  Детето трябва да иска да играе с нея.  Дрънкалката трябва да има много цветове, различни материи, да издава звуци и да има различни форми , които да грабват интереса на детето. Допълнителни характеристики като огледала, музика, копчета и светлини правят забавлението безкрайно. Родителите трябва да избират дрънкалки (и играчки изобщо), които имат образователни характеристики.
Играта с тях трябва да развива определени умения , които са важни за определената възраст.  Бебешките дрънкалки могат да научат детето да следи с поглед предмети, да се фокусира и да развие умение да разпознава лица.  Бебешката дрънкалка може да подпомогне мозъчното развитие на бебето, чрез когнитивни, физически, сензорни и комуникативни средства.


